Lauri Helanterä

Lauri Eskil Helanterä, vuoteen 1934 Helander (8. joulukuuta 1891 Hämeenlinna Kuka kukin on (Aikalaiskirja) 1954, s. 198–199 (Viitattu 9.2.2019) – 8. huhtikuuta 1962 Hämeenlinna) oli yritysjohtaja, pikaluistelija, luisteluvalmentaja ja Hämeenlinnan Tarmon pitkäaikainen aktiivi. 

Henkilöhistoria
Helanterän vanhemmat olivat vaatturimestari Oskari Helander ja Maria Alice Sved ja puoliso vuodesta 1919 Alli Aurora Elo. Seiväshyppääjä Yrjö Helander oli hänen veljensä ja yhtiökumppaninsa. Helanterä kävi teollisuuskoulun Tampereella 1912 ja toimi  Huberilla työnjohtajana 1919–1921, kunnes perusti veljensä kanssa vesi- ja lämpöjohtoliikkeen ja ryhtyi sen toimitusjohtajaksi. 

Pikaluistelun piirimestaruuksia Helanterällä oli useita, Suomen mestari hän oli 1923 ja 1925 ja ikämiesten Suomen mestari 1933, 1934, 1938 ja 1939. Helanterä oli Suomen Luisteluliiton valmentaja 1934–1948, pikaluistelun olympiavalmentaja hän oli talviolympialaisissa 1936 ja 1948. Hämeenlinnan Tarmon jäsenenä ja sihteerinä toiminut Helanterä oli seuran johtokunnan puheenjohtaja 1938–1952 ja sitten kunniapuheenjohtaja. Hämeenlinnan kaupunginvaltuuston ja -hallituksen jäsen hän oli vuodesta 1946.Lauri Helanterä kuollut. Helsingin Sanomat, 9.4.1962, s. 13.Ahveniston hautausmaan virtuaalipolku, Helanterä Lauri. (Viitattu 9.2.2019)

Lauri Helanterän poika Aarne Helanterä oli myös urheilu-urallaan pikaluistelija ja kilpaili kansallisella kärkitasolla 1940-luvun lopulla.

Julkaisuja
 Hämeenlinnan Tarmo 1903–1923, 1923 (Lauri Helander)
 Poikien pikaluisteluopas: ohjeita aloitteleville, 1933 (Lauri Helander)
 Tarmon tantereilta: Hämeenlinnan Tarmo 1903–1933, 1933,  Väinö Teivaala, Lauri Helanterä
 Luisteluratojen rakentaminen ja hoito, 1947

Lähteet

Luokka: Suomalaiset yritysjohtajat
Luokka: Suomalaiset pikaluistelijat
Luokka: Suomalaiset pikaluisteluvalmentajat
Luokka: Suomalaiset tietokirjailijat
Luokka: Hämeenlinnan kaupunginvaltuutetut
Luokka: Vuonna 1891 syntyneet
Luokka: Vuonna 1962 kuolleet